বিগ বস তেলুগু ২

বিগ বস তেলুগু ২ ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের দ্বিতীয় মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০১৮ সালের ১০ই জুন তারিখে উদ্বোধনী অনুষ্ঠানের মাধ্যমে শুরু হয়েছিল, যা ১১২ দিনের যাত্রা শেষে ২০১৮ সালের ৩০শে সেপ্টেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা নানি প্রথমবারের মতো এই মৌসুমে উপস্থাপনা করেছেন।

১৮ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা কুশল মন্দা জয়লাভ করেছেন, অন্যদিকে গীতা মাধুরী প্রথম রানার-আপ হয়েছেন। এছাড়াও তানিশ আল্লাদি, দীপ্তি সুনয়না এবং সম্রাট রেড্ডি ফাইনালে পৌঁছেছিলেন।

বিন্যাস
বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী কুশল মন্দা

 স্থান  বাসিন্দা  পেশা      অবস্থা  ১  কুশল মন্দা  অভিনেতা  দিন ১  দিন ১১২   ২  গীতা মাধুরী  সঙ্গীতশিল্পী  দিন ১  দিন ১১২   ৩  তানিশ আল্লাদি  অভিনেতা  দিন ১  দিন ১১২   ৪  দীপ্তি নাল্লামথু  উপস্থাপিকা  দিন ১  দিন ১১২   ৫  সম্রাট রেড্ডি  অভিনেতা  দিন ১  দিন ১১২   ৬  রোল রিডা  সঙ্গীতশিল্পী  দিন ১  দিন ১০৫   ৭  অমিত তিওয়ারি  অভিনেতা  দিন ১  দিন ৯৮   ৮  শ্যামলা  অভিনেত্রী  দিন ১  দিন ৯১   ৯  নুতন নাইডু  সমাজকর্মী  দিন ১  দিন ৮৪   ১০  আরজে গণেশ  রেডিও জকি  দিন ১  দিন ৮৩   ১১  পূজা রামচন্দ্রন  অভিনেত্রী  দিন ৪৫  দিন ৭৭   ১২  দীপ্তি সুনয়না  সমাজকর্মী  দিন ১  দিন ৭০   ১৩  বাবু গগিনেনি  সমাজকর্মী  দিন ১  দিন ৬৩   ১৪  নন্দিনী রাই  মডেল ও অভিনেত্রী  দিন ৮  দিন ৫৬   ১৫  তেজস্বী মাদীবাড়া  অভিনেত্রী  দিন ১  দিন ৪২   ১৬  ভানু শ্রী  অভিনেত্রী  দিন ১  দিন ৩৫   ১৭  কিরীতি দমরাজু  অভিনেতা  দিন ১  দিন ২১   ১৮  সঞ্জনা আন্নে  মডেল  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস তেলুগুর মৌসুম
বিষয়শ্রেণী:২০১৮-এ ভারতীয় টেলিভিশন মৌসুম
বিষয়শ্রেণী:স্টার মার মৌলিক অনুষ্ঠান